Det var ikke alle svømmehaller, der var klar til genåbning torsdag. Derfor er genåbningen nogle steder forsinket.

Svømmehallerne var en del i torsdagens genåbning, men det var ikke alle svømmehaller i Nordjylland, der slog dørene op for dem, der har savnet deres morgensvømning eller en tur i saunaen. Enkelte steder var man i tvivl om retningslinjerne. - Vi vidste ikke helt, hvornår den her nedtælling skulle slutte, og nu skete det her med kort varsel. Men det har været rigtig, rigtig rart at kunne åbne igen, siger Lars Dam Møller, der er centerdirektør i Nørresundby Idrætscenter. Her åbnede svømmehallen i med nedtælling og flag. En af dem, der mødte op til åbningen af svømmehallen var Freddy Thostrup. Og der var lutter smil blandt de glade morgensvømmere. - Det har jeg glædet mig til, siden de lukkede, så det har været en stor oplevelse, lød det fra 72-årige Freddy Thostrup. Åbner først mandag Men i Vandhuset i Hjørring var der torsdag morgen ingen morgenfriske svømmere. - På det offentlige var der nogle retningslinjer, som ikke var helt klare og tydelige. Og så var der lidt om coronapas, hvordan det skulle håndteres, og så afstand, forklarer Lars Nielsen, der er områdeleder for Hjørring Hallerne. Derfor var Vandhuset i Hjørring var ikke den eneste svømmehal i Nordjylland, der ikke åbnede offentligheden torsdag. Det gælder også Sæby Svømmebad og Brønderslev Svømmehal, hvor man blandt andet skal have vandet varmet op til den rette temperatur. - Jeg har også været i tvivl om retningslinjerne. Så sent som i går eftermiddags ringede jeg simpelthen ind til coronahotline og spurgte på offentlig svømning. Der var de helt sikker på, at det ikke åbnede før den 21. maj, fortæller Laila Mølholt, der er centerleder i Brønderslev Hallerne. Også Lars Nielsen fra Vandhuset i Hjørring tog torsdag også fat i myndighederne for at få en afklaring. - Nu har vi fået bekræftet, at det er okay at åbne op, sagde han. SYNC Lars Nielsen "Det er simpelthen bare så dejligt. Jeg vil sige fedt, fordi det er fint at have nogle store idrætsanlæg, men det er godt nok kedeligt, når der ikke er nogen mennesker."